Síðastliðinn laugardag opnaði Mareind ehf í Grundarfirði nýja og glæsilega tölvuverslun að Nesvegi 7 . Verslunin er með mikið úrval af tölvum , prenturum og öðrum tölvuvörum . Mareind hefur um árabil selt og þjónustað skrifstofutæki í fyrirtækjum og stofnunum á Snæfellsnesi og hefur nú ráðið Tómas Frey Kristjánsson sem verslunarstjóra í nýrri skrifstofutækjaverslun . Tómas Freyr var áður verslunarstjóri í verslun EJS í Reykjavík sem selur m.a . Dell tölvubúnað . Halldór K. Halldórsson eigandi Mareindar segir í samtali við Skessuhorn að hann sé virkilega ánægður með viðtökurnar sem þeir fengu við opnun verslunarinnar á laugardaginn . “ Við erum búnir að þjóna og selja skrifstofutæki í 14 ár , svo það var kominn tími á að opna verslun einnig . “ Mareind rekur einnig viðgerðaverkstæði sem sér um viðgerðir á tölvum og því sem þeim tilheyrir . Halldór segir að fyrirtækið sé nú eina rafeindavirkjafyrirtækið á Snæfellsnesi og því sé nóg að gera hjá þeim . “ Við sjáum um uppsetningar á siglingatækjum og fjarskiptatækjum í báta og erum tveir á verkstæðinu , “ segir Halldór . Mynd : Tómas Freyr Kristjánsson verslunarstjóri ásamt Halldóri og Dagbjörtu Línu eigendum Mareindar .